Source: https://podnikam.sk/ako-vyplni-danove-priznanie-nezamestnany-ktory-mal-ine-prijmy/
Timestamp: 2018-07-19 17:43:49+00:00
Document Index: 3343076

Matched Legal Cases: ['§ 6', '§ 6', '§ 5', '§ 8', '§ 5', '§ 6', '§ 6', '§ 5', '§ 6', '§ 50', '§ 50']

Ako vyplní daňové priznanie nezamestnaný, ktorý mal iné príjmy | Podnikam.sk '); document.write(''); }
19. júna 2015 Zdroj Podnikam.SK, SC Tlačiť
Medzi iné príjmy patrí napr. príjem z prenájmu nehnuteľností, príjem z nepeňažnej výhry, príjem z predaja nehnuteľnosti, či živnosti.
DANE: Nezamestnaný, ktorý mal iné príjmy
Daňovník, ktorý bol časť roka nezamestnaný a časť roka dosahoval aj iné druhy príjmov (napr. príjem z prenájmu nehnuteľností, príjem z nepeňažnej výhry, príjem z predaja nehnuteľnosti, živnosť atď.), je povinný podať daňové priznanie typu B, ak dosiahnuté príjmy prevyšujú sumu 1 901,67 €.
Milan Duda bol od 1. 1. 2014 do 30. 6. 2014 nezamestnaný a poberal dávky v nezamestnanosti. Od 1. 7. 2014 začal podnikať na základe živnostenského oprávnenia v oblasti oprava spotrebnej elektroniky. Nie je platiteľom DPH. Vedie jednoduché účtovníctvo.
1020103455
Pribinova 4, Nitra
Dávky v nezamestnanosti vyplatené v roku 2014:
Suma príjmov z príjmov zo živnosti podľa § 6 ods. 1 písm. b) zákona za rok 2014:
Suma výdavkov vrátane príspevkov na sociálne a zdravotné poistenie k príjmom uvedeným v § 6 ods. 1 písm. b) za rok 2014:
Suma preukázateľne zaplatených príspevkov na sociálne poistenie:
Suma preukázateľne zaplatených príspevkov na zdravotné poistenie:
Suma preukázateľne zaplatených príspevkov na sociálne a zdravotné poistenie spolu:
Povinnosť podať daňové priznanie za rok 2014 má daňovník, ak jeho príjmy boli vyššie ako 1 901,67/ €. Vzhľadom na to, že Milan Duda mal príjmy zo živnosti, ktoré prevýšili túto hranicu, má povinnosť podať daňové priznanie k dani z príjmov fyzickej osoby typ B označené MF/18544/2014-721 (pozri spodnú časť tlačiva vľavo).
TIP: Zmeny v tlačive daňového priznania typu B za rok 2014
Tlačivo je určené daňovníkom – fyzickým osobám s príjmami podľa § 5 až § 8 zákona č. 595/2003 Z. z. o dani z príjmov v znení neskorších predpisov (ďalej len „zákon o DzP“) a nie sú oslobodené od dane. Dávky v nezamestnanosti sa do daňového priznania neuvádzajú, lebo sú to príjmy od dane oslobodené.
Riadok 03 – uvedie kód SK NACE Rev. 2 podľa vyhlášky Štatistického úradu SR č. 306/2007 Z. z., ktorou sa vydáva Štatistická klasifikácia ekonomických činností. Klasifikáciu kódov SK NACE možno nájsť na internetovej stránke www.statistics.sk, www.susr.sk. V kolónke „Hlavná, prevažná činnosť“ uvedie „oprava spotrebnej elektroniky (95.21.0)“.
Tento oddiel daňovník nevypĺňa.
Tento oddiel daňovník nevypĺňa, nakoľko v roku 2014 nemal príjmy zo závislej činnosti podľa § 5 zákona o DzP.
V stĺpci 01, riadok 02 a 09 – uvedie príjmy zo živnosti v sume: 7 290,00 €.
V stĺpci 02, riadok 02 a 09 – uvedie výdavky zo živnosti vrátane preukázateľne zaplatených príspevkov na sociálne a zdravotné poistenie, t. j. 3 179,00 €.
Pod tabuľku č. 1 Milan Duda nevyznačuje znakom „x“ žiadnu z kolóniek, lebo vedie jednoduché účtovníctvo,
Preukázateľne zaplatené poistné z príjmov podľa § 6 ods. 1 a 2 zákona – uvádza sa skutočne zaplatené povinné poistné (sociálne a zdravotné), a to preddavky na zdravotné poistenie, poistné na sociálne poistenie, nedoplatky z minulých období, poistné v zahraničí, dobrovoľné poistné a príspevky platené v súvislosti s príjmami podľa § 6 ods. 1 a 2 zákona, v našom prípade ide o sumu 381,75 €.
Údaje z tabuľky č. 1 riadok 09 sa prenášajú na stranu 4 do riadku 37 príjmy = 7 290,00 € a riadku 38 výdavky = 3 179,00 €.
Na riadku 39 sa vypočíta základ dane = r. 37 – r. 38 = príjmy – výdavky = 7 290,00 € – 3 179,00 € = 4 111,00 €. Údaj z r. 39 sa prenesie do riadku 43 (základ dane).
Tento oddiel daňovník nevypĺňa, lebo v roku 2014 nemal príjmy z kapitálového majetku.
Oddiel VIII. daňovník nevypĺňa, nakoľko v roku 2014 nemal príjmy tohto charakteru.
Prvú časť IX. oddielu, ktorá je určená k uplatneniu daňovej straty, daňovník nevypĺňa.
Riadok 66 – prenesie sa údaj z r. 43 daňového priznania, čo je čiastkový základ dane z príjmov zo živnosti = 4 111,00 €.
Riadok 68 – uvedie sa čiastkový základ dane z r. 66 vo výške 4 111,00 €, lebo podnikateľ si neuplatňuje daňovú stratu.
Riadok 73 – uvedie sa základ dane z príjmov podľa § 5 a § 6 ods. 1 a 2 zákona o dani z príjmov pred znížením o nezdaniteľnú časť, t. j. 4 111,00 €.
Riadok č. 74 – uvedie sa nezdaniteľná časť základu dane na daňovníka vo výške 3 803,33 €.
Keďže základ dane je 4 111,00 €, čo je < ako 19 809 €, daňovník má nárok na nezdaniteľnú časť vo výške 3 803,33 €. Ak by daňovník dosiahol základ dane > ako 19 809 €, nezdaniteľná časť základu dane na daňovníka by sa vypočítala nasledovne: 8 755,578 – (základ dane : 4).
Riadok 76 – zaplatil dobrovoľné príspevky na starobné dôchodkové sporenie vo výške 100 €, no základ dane si môže znížiť len vo výške 2 % z daňového základu, t. j. 2 % z 4 111 € = 82,22 €
Riadok 78 – uvedie súčet nezdaniteľných základov dane, t. j. 3 885,55 €.
Riadok 79 – uvedie sa rozdiel základu dane z príjmov z riadku 73 a sumy odpočítateľných položiek, ktoré si daňovník uplatňuje na r. 78, t. j. 4 111,00 – 3 885,55 = 225,45 €.
Riadok 80 – uvedie sa základ dane ako súčet riadkov 79, 71 a 72. V našom prípade je to suma 225,45 €.
Riadok 81 – z daňového základu 225,45 €.sa vypočíta 19 % daň z príjmov, ktorá predstavuje 42,8355 €, daň sa zaokrúhľuje na eurocenty nadol, t. j. 42,83 €.
Riadok 90 – uvádza údaje z riadku 81, t. j. 42,83 €.
Riadok 94 – prenáša sa údaj z riadku 90, t. j. suma 42,83 €.
Riadok 96 – uvedie sa rozdiel dane z r. 94 a daňového bonusu z r. 95, t. j. 42,83 €.
Riadok 109 – daň na úhradu 42,83 €.
Oddiely XI. a XII. daňovník nevypĺňa.
Riadky 121 a 122 sa vypĺňajú vtedy, ak daňovník uplatní postup vyplývajúci z § 50 zákona, t. j. využije inštitút o použití podielu zaplatenej dane na osobitné účely. Daňovník z príkladu nevyužije inštitút o použití podielu zaplatenej dane na osobitné účely, preto zaškrtne políčko „neuplatňujem postup podľa § 50 zákona“.
Riadok 121 – nevyplní.
Riadok 122 – nevyplní.
Ak by daňovník využil možnosť venovať podiel zaplatenej dane na osobitné účely, na str. 10 by sa podpísal.
– v tejto časti môže uviesť poznámku, že bol nezamestnaný.
Riadok 123 sa uvádza počet všetkých príloh, ktoré sú súčasťou priznania. Daňovník uvedie 3 prílohy, ktoré budú súčasťou podaného daňového priznania. Ide o:
, ktorá je súčasťou daňového priznania,
Potvrdenie z úradu práce, že bol evidovaný ako nezamestnaný.
Túto časť daňovník nevypĺňa.
Príloha – ÚDAJE PRE ÚČELY SOCIÁLNEHO POISTENIA A ZDRAVOTNÉHO POISTENIA (str. 12 daňového priznania)
Pán Duda uvedie do r. 12 sumu 100 €.
Na riadku 12 daňovník uvedie preukázateľne zaplatené poistné na sociálne poistenie zaplatené v príslušnom zdaňovacom období uhradené od januára do decembra 2014 plus zaplatené nedoplatky za predchádzajúce obdobia. Do celkovej sumy poistného sa zahrňuje aj platba poistného za december 2013 uhradená v januári 2014.
Na riadku 13 uvedie sumu 100 €.
Na riadku 13 daňovník vyčlení z preukázateľne zaplateného poistného na sociálne poistenie preukázateľne zaplatené poistné na dobrovoľné sociálne poistenie.
Riadok 14 – uvedie sumu 281 €.
Riadok 15 – uvedie sumu 281 €.
Daňové priznanie vyplnené podľa príkladu (pdf)
DPFO_B_2014_DUDA_MILAN
Ako podať daňové priznanie pri príjmoch len zo závislej činnosti?
Milionárska daň v daňovom priznaní za rok 2014